[{"text_idx": "#000002", "text": "Eesti Loto juht Riina Roosipuu so\u0303nul otsib organisatsioon vo\u0303imalusi lotoma\u0308ngude kaudu u\u0308hiskonna toetamist selgemalt teadvustada. \u201eSpordiloto saigi u\u0308he pilootprojektina Rahandusministeeriumi ja Vabariigi valitsuse heakskiidul ning koosto\u0308o\u0308s Eesti Olu\u0308mpiakomiteega ellu kutsutud. Spordiloto teeb eriliseks see, et lisaks hasartma\u0308ngumaksule la\u0308heb 50 senti igalt piletilt otse EOK noortespordi toetusprogrammi. Usume, et Eestis on palju inimesi, kelle jaoks u\u0308hiskonna toetamine on oluline lisava\u0308a\u0308rtus lotoma\u0308ngus isikliku vo\u0303iduo\u0303nne proovilepaneku ko\u0303rval,\u201c u\u0308tles Roosipuu."}, {"text_idx": "#000003", "text": "Eesti Olu\u0308mpiakomitee president Urmas So\u0303o\u0303rumaa ro\u0303o\u0303mustas uue Spordiloto lettidele jo\u0303udmise u\u0308le. \u201eSpordilotod on Eesti rahva seas alati populaarsed olnud. Seda suurem on ro\u0303o\u0303m ta\u0308na, sest uut Spordilotot on tulnud kaua oodata \u2013 viimati sai Eestis Spordilotot osta 18 aastat tagasi. Selle ajaga on jo\u0303udnud su\u0308ndida ja suureks kasvada terve uus po\u0303lvkond noorsportlasi. Sport ja hasart ka\u0308ivad ka\u0308sika\u0308es ning mo\u0303lemat armastavad inimesed muutuvad Spordilotoga veelgi la\u0308hedasemaks. Kui seela\u0308bi saab sportlasi toetada, on ro\u0303o\u0303m mo\u0303lemapoolne. Siin kaotajaid ei ole, ainult vo\u0303itjad! Usun ja loodan, et kogu Eesti rahvas tuleb ja annab noortele Spordilotoga hoogu juurde,\u201c lausus So\u0303o\u0303rumaa."}, {"text_idx": "#000004", "text": "Eesti Loto eesma\u0308rk on mu\u0308u\u0308a 300 000 piletit, mis ta\u0308hendaks ligi 150 000 euro suurust lisaraha Eesti noortespordile. Toetus la\u0308heb Eesti Olu\u0308mpiakomitee noorte saavutusspordi toetussu\u0308steemile, mille eesma\u0308rk on toetada noorsportlaste arengut, suurendada nende konkurentsivo\u0303imet ning soodustada u\u0308leminekut ta\u0308iskasvanute klassi. Saavutusspordi toetussu\u0308steemi kuulub sadakond kuni 22-aastast lootustandvat noorsportlast, kes saavad toetust 3000 eurot aastas. Hetkel rahastab Eesti Olu\u0308mpiakomitee noorte saavutusspordi toetussu\u0308steemi Rahvusvahelise Olu\u0308mpiakomitee Solidaarsusfondi toetustest ja hasartma\u0308ngumaksu vahenditega."}, {"text_idx": "#000006", "text": "Kiiruisutaja Saskia Alusalu nentis, et tema lotokogemus pole suur, kuid po\u0303nevam on nu\u0308u\u0308d Spordilotot proovida. \u201eMul on va\u0308ga hea meel olla selle lotopileti peal ja sellisel va\u0308iksel moel anda oma panus Eesti noortespordile. Tean omast ka\u0308est va\u0308ga ha\u0308sti, kui palju u\u0308ks va\u0308ike so\u0303na innustuseks vo\u0303ib juurde anda. Loodan, et see inspireerib noori rohkem spordiga tegelema ja ehk ka valima sporti elukutseks. Kuigi see on vahel va\u0308ga raske, pole paremat asja, kui valida elukutse, mida armastad,\u201c ra\u0308a\u0308kis Alusalu."}, {"text_idx": "#000007", "text": "5-eurose kiirloterii vo\u0303idufond kokku on 750 000 eurot ja piletil on kolm 10 000 eurost peavo\u0303itu. Spordiloto on mu\u0308u\u0308gil Eesti Loto mu\u0308u\u0308gipunktides u\u0308le Eesti kuni 30. aprillini 2020."}, {"text_idx": "#000008", "text": "AS Eesti Loto on 100% riigi omanduses olev ettevo\u0303te, mille eesma\u0308rgiks on pakkuda turvalist ja usaldusva\u0308a\u0308rset meelelahutust koosko\u0303las vastutustundliku ma\u0308ngimise po\u0303himo\u0303tetega. Igalt lotopiletilt tasub Eesti Loto hasartma\u0308ngumaksu 18%, millega toetatakse teadust, haridust, kultuuri, sporti ja meditsiini. 2018. aastal maksis Eesti Loto hasartma\u0308ngumaksu kokku ligi 10 miljonit eurot. Vo\u0303itudena maksis Eesti Loto eelmisel aastal lotoma\u0308ngijatele ligi 21,4 miljonit eurot, sealhulgas 5 miljoni euro eest kiirloteriide vo\u0303ite."}, {"text_idx": "#000011", "text": "Esimene INWA maailmakarikaetapp kepiko\u0303nnis - tehtud"}, {"text_idx": "#000013", "text": "Elamusretkede uus hooaeg viib matkama nii rabadesse kui metsaradadele"}]